Egy folyamatosan változó világban élünk.
Hatalmas embertömegek vándorolnak új mega-városokba
toronymagas felhőkarcolókba
és hatalmas nyomornegyedekbe.
Hatalmas az étvágy üzemanyagra és élelmiszerre
miközben kiszámíthatatlan az éghajlat-változás
és mindez egy olyan világban, ahol a lakosság még mindig növekszik.
Aggódnunk kellene?
Félnünk kellene?
Hogyan értelmezzük az egészet?
7 milliárd ember él a bolygónkon... hát nem gyönyörű?
De amikor néhányan a világról és annak jövőjéről gondolkoznak, pánikba esnek!
Mások inkább nem akarnak gondolni az egészre.
De ma este fogom mutatni Önöknek, hogy hogyan állnak a dolgok valójában.
A nevem Hans Rosling, statisztikus vagyok, aki ....
Ne, ne, ne, ne ... ne kapcsoljon ki!
Az összes országból származó legfrissebb adatok segítségével be fogom mutatni Önöknek a világot egy új szemszögből.
Meg fogom mutatni, hogy hogyan változik a világ népessége
és hogy a mai adatok mit árulnak el arról, hogy a jövőben milyen lesz a világ.
Tagadhatatlanul komoly kihívásokkal nézünk szembe
de a jó hír az, hogy a jövő lehet, hogy nem is annyira komor
és hogy az emberiség már most jobban teljesít, mint ahogy azt sokan gondolják!
Ne essünk kétségbe!
Az Igazság a Népesedésről
Professzor Hans Roslinggal
Babák ...
mindegyik egy áldás.
De sokan azt hiszik, hogy a népesség növekedése felett elvesztettük az irányítást.
Néhányan még népesedési robbanásról is beszélnek!
Vajon igazuk van?
Szóval, hol tartunk a népesedéssel ma? És hogyan jutottunk el idáig?
El fogok mondani Önöknek egy történetet mindenkiről, aki valaha is élt ...
Vagy legalábbis az elmúlt 1000 évben
Essünk neki.
Íme 2 tengely.
Ez az idő években és ez itt a világ népessége milliárd főben.
Krisztus előtt 10.000-ben, amikor az első emberek gazdálkodni kezdtek, akkor a régészek becslése szerint
a világ népessége csak 10 millió fő volt.
Képzeljék el: 10 millió! Ez annyi, mint Svédország ma!
Egy világ csak svédekből!
De aztán, ahogy az évezredek teltek, egyre több gazdálkodó, élelmiszer, ember.... és nagy birodalmak jöhettek létre.
Egyiptom, Kína, India ... és végül Európa!
És a népesség folyamatosan nőtt, de nagyon lassan.
És itt most megállok, 1800-ban.
Mert 1800-ban történt, hogy a világ népessége átlépte az 1 milliárdot.
Képzeljék el ... Mindez alatt az idő alatt, a népesség növekedése egy százalék picit törtrésze volt csak, évezredeken keresztül.
De 1800-ban, az ipari forradalommal, minden megváltozott és a népesség gyorsabban kezdett növekedni.
Alig több, mint 100 évvel ezelőtt elérte a 2 milliárdot.
És akkor, amikor én iskolába jártam, 3 milliárd volt.
És sokan azt mondták: "A bolygó nem bír el több embert". Még a szakértők ezt mondták.
De ez történt ...
4 milliárdan, 5 milliárdan, 6 milliárdan, 7 milliárdan lettünk!
Képzeljék el ... A világ népességének több mint a fele az én életemben született.
És ez a szám tovább növekszik.
A népességnövekedés legnagyobb része, az utóbbi években, az ázsiai országokban történt.
Mint itt, Bangladesben ... ahol a lakosság megháromszorozódott az én életem alatt.
50 millióról több mint 150 millióra.
Ez most az egyik legsűrűbben lakott ország a világon.
Mintegy 15 millióan már a nagyon tömött fővárosban, Dakkában élnek.
Az emberek, függetlenül attól, hogy a városban vagy vidéken élnek, intenzíven aggódnak a családok mérete miatt.
De egy új Banglades van kialakulóban ...
Mint a Khan család. Az anya, Taslima, lányai Tanjina és kicsi Sadia.
és az apa, Hannan.
A nőknek évekbe telik elkészülni, a férfiak nem ilyen lassúak.
Ha úgy is le fogod törölni a kezeddel, akkor minek raktad fel?
Taslima és Hannan is nagy családokból származnak.
De úgy döntöttek, hogy csak 2 gyermekük lesz.
Bangladesben van egy szlogenje, amit mindenhol hallani
"Nem több, mint két gyerek - egy még jobb!"
Még szerencse, csak két gyerekem van
Ha több lenne, nem engedhetném meg magamnak
Két gyerekkel meg tudom venni nekik, amit akarnak
A zsebeim most már üresek!
Taslima és Hannan egy kulturális változás része, amely eltávolodik a nagycsaládok felől.
És Taslimának ez is vált a munkájává.
A kormány Családtervezési Szolgálatának dolgozik
ami hozzá hasonló nőket foglalkoztat minden faluban.
Háztól-házig megy és megpróbál segíteni másoknak, hogy kisebb családjaik legyenek.
Mikor volt az utolsó menstruációja?
22-én.
Szóval nem használ semmilyen fogamzásgátló módszert?
Nem lesz probléma, ha terhes lesz?
Nem esem teherbe könnyen
De már van két gyermeke
Nincs időm elmenni a kórházba
Taslima tanácsokat ad, erkölcsi támogatást, és ami a legfontosabb,
fogamzásgátlókat.
Van három lánya - tényleg szeretne még több gyereket?
Az apjukon múlik
Magának kell megszülnie, miért rajta múlik?
Magának kell elviselnie a fájdalmat, nem neki
Kinek kell elviselnie a fájdalmat?
Én viselem a fájdalmat, de ha ő fiút akar, akkor mit tehetek?
Itt ez a tabletta, vegye be, amikor kezdődik a ciklusa
Néha nehéz beszélni velük, főleg amikor kevésbé iskolázottak
De fokozatosan átmegy az üzenet
Szóval mennyire sikeres Taslima és Banglades a termékenységi ráta csökkentésében?
Ez az egy nőre jutó csecsemők száma.
Svédországban azért hoztuk létre a Gapminder Alapítványt
hogy a világ adatait olyan módon tegyük elérhetővé, hogy mindenki megértse.
Szóval meg tudom mutatni a bangladesi helyzet és hogy mi történt.
Itt, a vízszintes tengelyen, az egy főre jutó születések.
1-2-től egészen 7-8-ig.
és itt a függőleges tengelyen az élettartamot,
a várható élettartamot, hogy egy újszülött milyen hosszú életre számíthat.
30-tól egészen 90-ig.
Akkor... kezdjük 1972-ben
Ez egy nagyon fontos év Bangladesnek, az első teljes év függetlenségben.
Ebben az évben, Banglades ott volt
és átlagosan 7 újszülött jutott egy nőre
és az élettartam kevesebb volt, mint 50 év.
Szóval, mi történt a függetlenedés után?
Hosszabb lett az élet Banglades? A gyermekek lettek kevesebben?
Íme az adatok. Banglades innen indult
Valóban, az élet egyre hosszabb és csecsemők egyre kevesebb ... 6 ... 5 ...
és az élet még hosszabb ... 4 ... 3 ...
és majdnem 2-ig jutottak. Ez 2.2. És az élettartam 70.
Ez teljesen elképesztő! 40 év alatt, Banglades eljutott
7-től ... 6 ... 5 ... 4 ... 3 ... 2 ...
Ez egy csoda, ami Bangladesben történt!
De vajon csak Bangladesben? Nos, én megmutatom Önöknek az egész világot.
Visszamegyek 50 évet az időben, 1963-ig.
Itt van az összes ország.
A zöldek Amerika, Észak- és Dél-. A sárga Európa, Kelet- és Nyugat-.
A kék Afrika, északra és délre a Szaharától. A vörös Ázsia, Ausztráliával és Új-Zélanddal.
A buborék mérete mutatja a populáció méretét. Nézzék:
A nagyok itt Kína és India. És Banglades éppen mögöttük.
1963-ban az egy nőre jutó átlagos születésszám a világon 5 volt.
De egy megosztott világ volt ... látják?
Ezek az országok itt, a fejlett országok, itt kis családok és hosszú élet volt.
És ott voltak a fejlődő országok, nagy családokkal és rövid élettel.
Nagyon kevés ország volt a kettő között.
De most meglátjuk, hogy mi történt.
Elindítom a világot!
Essünk neki…
Láthatják, hogy Kína, a nagy buborék, egyre jobb egészséget ér el
majd elkezdődik a családtervezés, így mozdulnak a kisebb családok felé.
A nagy zöld, nézzék Mexikót, itt jön!
Ez Brazília, továbbá a zöld Latin-Amerika.
És itt India követi. A nagy piros buborékok az ázsiai országok, amik erre mennek.
Sok afrikai országban még mindig sok gyerek jut egy nőre.
Aztán Banglades utoléri Indiát a kis család felé tartva.
És most már szinte minden ország felfele mozog, még Afrika is elindul felfelé.
Ó! Ez volt a haiti földrengés!
És most végül mindenki ott van fent. Micsoda változás volt ez!
Ma a világon az átlag 2,5
Ötven évvel ezelőtt 5 volt.
A világ megváltozott: az egy nőre jutó átlagos születések száma 5-ről 2,5-re csökkent
És ez még mindig csökken .... Micsoda változás!
Az emberek azt hiszik, hogy Bangladesben és hasonló országokban van a népesség-robbanás valamilyen epicentruma.
Nem is tévedhetnének nagyobbat.
Számomra a Mrs. Taslimahoz hasonló egészségügyi dolgozók
akik eljuttatták az országaikat erről az oldalról ... egészen ... néhány évtized alatt
sokkal jobb egészségbe és kisebb családokba, ők korunk hősei!
Ez egy csodálatos változás, ami történt.
Mi már nem egy megosztott világban élünk.
De mennyit tudnak az emberek erről csodálatos változásról?
A Gapminder Alapítványnál mi nem csak megmutatjuk az adatokat, hanem azt is mérjük, hogy az emberek mennyit tudnak vagy nem tudnak a világról.
Szóval megcsináltuk az első felmérést Svédországban. Az eredmény lehangoló volt!
Ezért a második felmérést Nagy-Britanniában végeztük. Nagy várakozásaink voltak, mert a britek voltak mindennek a középpontjában.
Azt gondoltuk, hogy jó eredményeket fogunk itt kapni.
Az első kérdés, amit feltettünk, ez volt: hány születés jut átlagosan egy nőre Bangladesben?
És adtunk négy alternatívát: 2.5, 3.5, 4.5 vagy 5.5
Ez lett az eredménye a brit felmérésnek.
De Önök tudják a helyes választ: 2.5
Csak a britek 12 százaléka találta el.
Úgy gondoltuk, hogy talán az alacsony iskolázottságúak húzták le az eredményt.
Ezért szegmentáltuk azokat, akik jártak a nagyszerű brit egyetemekre és volt egy egyetemi diplomájuk.
És itt vannak. Ez lett az eredmény.
Ha valahogy, akkor még rosszabban tudták!
Tehát Önök most arra a következtetésre juthatnak, hogy a britek nem tudnak eleget a világról.
Nem, nem!
Mi lenne, ha megkérdeztünk volna erről, hogy ezt a csimpánzt és a barátait?
A különböző válaszokat banánokra írtam volna és hagytam volna, hogy mindegyik válasszon egy banánt.
Ezt az eredmény kaptam volna.
Természetesen a csimpánzok tudnak semmit Bangladesről.
De tiszta véletlenszerűségből kétszer annyi helyes választ adtak volna, mint a britek.
Több mint a brit emberek fele hiszi azt, hogy a válasz 4,5 vagy több.
A probléma itt nem az ismeretek hiánya, hanem ez előítéletek.
A britek el sem tudják képzelni, tippelni sem tudnak ,
hogy a nők Bangladesben átlagosan 2,5 gyereket szülnek. És ez valójában már 2,2.
Ez az, amit a britek nem tudnak: hogy Taslima és családja a norma Bangladesben, a leggyakoribb család méret.
És nem csak ott, hanem a világ minden táján. Brazíliában, 2 gyermekes családok.
Vietnam, 2 gyermekes családok.
És még Indiában is, ma a leggyakoribb családméret 2 gyermekes.
És azt is, hogy ha elmennek az afrikai kontinensre, akkor a nagyvárosokban, mint Addisz-Abebában.
Jelenleg kevesebb mint 2 gyermek jut egy nőre Addisz-Abebában.
Lehet muszlim, buddhista, hindu, keresztény ...
Nincs egyetlen vallás, egyetlen kultúra, egyetlen kontinens sem
ahol 2 gyermekes családok nem történhetnek meg.
Ez a változás a nagy családok felől a 2 gyermekes családok felé
az egyik legfontosabb dolog, ami a világban az én életem alatt történt.
Ez példátlan az emberiség történelmében!
Itt vagyunk, megint Bangladesben.
Találjuk meg az okait ennek a történelmi és folyamatosan zajló változásnak a nagy családok felől a kicsik felé.
Szinte minden lány a muzulmán Bangladesben, mint a 15 éves Tanjina, iskolába jár ma.
A kormány még fizet is a családoknak, hogy tartsák a lányaikat a középiskolában.
Tanjina iskolájában a fiúkkal szemben már túlerőben vannak lányok.
Milyen típusú családi ez?
Egy nagy család!
Kevés lesz nekik az ennivaló?
Nehéz félreérteni a leckét.
Milyen típusú családi ez?
Lesznek nehézségeik?
Nem!
Az oktatás hatékony és vannak új lehetőségek bangladesi nők számára.
A továbbra is fennálló egyenlőtlenségek ellenére, egyre több a munkahely és Tanjina céljai merészek.
Szeretek iskolába járni
Anyuák idejében nagyon fiatalon mentek férjhez
Nem volt esélyük tanulni
De nekünk most már lehetnek nagy álmaink, hogy orvosok vagy mérnökkök legyünk
Egyre több fiatal nők látja, hogy mennyire más lehet számukra a világ.
El sem tudom képzelni, hogyan házasodtatok össze 17 évesen
Nem tudnám elképzelni, hogy férjhez megyek két év múlva
Lehetetlen
Nem értettük akkoriban
De az emberek ma már jobban értik a dolgokat
Tehát te mikor tervezel férjhez menni?
Huszonöt évesen
Befejezem a tanulmányaimat és szerzek egy munkát
Először orvos leszek és utána megyek majd férjhez
Te nagyon okos vagy!
Csodálatos látni, hogy Taslima ilyen reményekkel teli a két lánya jövőjével kapcsolatban
De egy alapvető átalakulás segíti elő ezt a változást Bangladesben.
Ez pedig a gyermekhalandóság drámai csökkenése.
Ramadán van, a koplalás és a mérlegelés hónapja a muszlim világban.
Ebban a szerencsés időben, Hanan szüleinek segít a családi temető elrendezésében.
Nyomjátok le a talajt a kezetekkel
Hannan három testvére meghalt, amikor nagyon fiatalok voltak. Őket itt temették el.
Kanyaróban haltak meg.
Nagyon sokat sírtunk, nagyon szomorú volt.
Ha az orvosok ott lettek volna, tudtak volna rajtuk segíteni
Egyikük túlélhette volna
Hogyan tudnám elfelejteni? Emlékezni fogok rájuk, amíg élek
Régebben, amikor Hannan szülei egy fiatal pár voltak,
5-ből 1 gyermek Bangladesben meghalt, mielőtt elérték volna az 5 éves kort.
Minden család állandó félelemben élt, hogy elveszítik egy vagy több gyermeküket.
Akkoriban az egyik gyermeket a másik követte
Így ha valamelyik meghalt, akkor nem csak egy maradt
Ez így volt akkoriban
Nem gondoltunk arra, hogy túl sok a gyerekünk, vagy hogy a jövőjük milyen lesz
Az elmúlt néhány évtizedben Banglades jelentős előrehaladást ért el az alapvető egészségügy, különösen a gyermekhalandóság terén.
Vakcinák, fertőzések kezelése, jobb táplálkozás és higiénia
Mindez több millió gyermek életét mentette meg .
És a szülők rájöttek, hogy minden gyerekük jó eséllyel túlélhet
és ezzel a legnagyobb akadály elhárult a családtervezés elől.
Még Dhaka nyomornegyedeiben is a nőknek ma már átlagosan mindössze 2 gyermekük van.
A gyermekek túlélése hajt mindent.
Menjünk vissza a történelemben.
Miért nőtt a világ népessége ilyen lassan 1800 előtt?
A történelem során, minden történelmi feljegyzés azt mutatja nekünk, hogy átlagosan
2 szülőre kb 6 gyermek jutott.
De ez elsőre nagyon gyors népességnövekedésnek tűnik. Szóval miért nem nőtt?
Mivel 1 ... 2 ... 3 ... 4 gyermek halt meg, mielőtt maguk is szülővé válhattak volna.
Az emberek a múltban soha nem éltek ökológiai egyensúlyban a természettel,
az emberek ökológiai egyensúlyban haltak meg a természettel!
Ez borzasztó tragikus!
De az ipari forradalommal mindez megváltozott.
Jobb bérek, több élelmiszer, csapvíz, jobb higiénia, szappan, az orovstudomány fejlődése ....
Tehát mindezekkel a fejlődésekkel, miért növekedett a lakosság? Talán azért, mert több gyermekük volt?
Nem! 1963-ban, amikor iskolás voltam, valójában a világon az egy nőre jutó gyermekek száma kicsit csökkent csak, 5-re.
A gyors népességnövekedés oka gyermekek túlélése volt.
Akkoriban már 4 gyermek túlélt.
De még mindig 1 az 5-ből meghalt, és ez még mindig szörnyű volt.
És csak utóbbi évtizedek fejleménye, hogy a legtöbb ország tett nagy előrelépéseket tett a gyermekek túlélése és a családtervezés irányában.
Tehát most egy új egyensúly felé közeledünk.
És ez egy szép egyensúly: 2 szülő átlagosan 2 gyermeket vállal, akik meg is élik a felnőttkort.
Nagyon boldog egyensúlyban lévő családjaink vannak.
Ez a legnormálisabb családi helyzet a mai világban.
És mit jelent ez a jövőre nézve?
Megmutatom Önöknek a legjobb előrejelzéseket jövőről,
a legjobb demográfusoktól, akik Egyesült Nemzetek Szervezetének Népesedési Osztályán dolgoznak.
És ez így néz ki.
Ez először folytatódni fog, 8 ... aztán 9 ... és aztán ide ...
De nézzék: lelassul!
Az évszázad végére már egyre laposabb.
És ha megnézzük közelebbről, akkor láthatjuk,
hogy egy lelassulásra és végül a gyors népességnövekedés megállására számíthatunk.
De természetesen ebben az előrejelzésben van egy bizonyos fokú bizonytalanság.
De biztosak lehetünk benne, hogy a végére érünk a gyors népességnövekedésnek ebben az évszázadban.
És ez mind a csökkenő termékenységi rátának köszönhető.
Nézzenek ide. Ha visszamegyünk ide
Meg fogom mutatni ezt Önöknek azzal, hogy bemutatom, hogy hány gyermek van a világon.
A gyermekek száma 0-15 éves korig.
Itt jönnek. Nézzék:
A gyermekek száma lassan nőtt... és aztán ez is elkezdett gyorsan növekedni ...
Tehát a századfordulóra
már 2 milliárd gyermek volt a világon.
Nekem ez egy fontos év volt, mert ez volt az év, amikor Doris született. Ez az én első unokám.
Ő a gyermekek számára egy nagyon különleges időben született.
Mivel a demográfus szakemberek becslése szerint ez után az év után
A gyermekek száma a világban továbbra is ilyen lesz.
Nem fog tovább növekedni.
Az évszázad végére még mindig 2 milliárd gyermek lesz a világon.
Amikor Doris született az volt az, amikor a világ lépett a csúcs gyermekszám korába.
A gyermekek száma nem növekszik.
Most, ez megzavarja Önöket.
Mert ... hogyan lehet, hogy a teljes népesség így növekszik, mint ez, ha a gyerekek száma nem nő?
Honnan jönnek mindezek a felnőttek?
És hogy ezt megmagyarázzam, hogy el kell hagynom ezeket a díszes digitális cuccokat
és megmutatnom azt az igazán erős oktatási anyagot, amit kifejlesztettünk.
Hölgyeim és Uraim, bemutatom népességét...
Hungarocell kockák formájában.
Egy kocka 1 milliárd ember.
És ez azt jelenti, hogy 2 milliárd gyermek van a világon.
Aztán ott van 2 milliárd 15-től 30 éves korig.
Ezek lekerekített számok.
Jelenleg 1 milliárd fő van 30-tól 45 éves korig,
van 1 milliárd 45 és 60 éves kor között
és akkor van az én blokkom: 60 éves és annál idősebb. Azért vagyunk itt, a tetején.
Ez a világ népessége ma.
Láthatjuk, hogy 3 milliárd hiányzik.
Csak néhány közülük hiányzik azért, mert meghalt.
Legtöbbjük azért hiányzik, mert még meg sem született.
Mivel 1980 előtt sokkal kevesebb gyermek született a világon
mert kevesebb nő volt, aki szüljön.
Ezért van ez ma.
Most mi fog történni a jövőben?
Tudják, hogy mi történik az olyan idős emberekkel, mint én?
Meghalnak!
Igen! Volt itt valaki, aki kórházban dolgozik.
Szóval ... meghalnak!
A többi 15 évvel idősebb lesz és lesz 2 milliárd gyermek.
Ezek most megöregedtek, ideje meghalni.
És akkor ezek 15 évvel idősebbek lesznek és lesz 2 milliárd gyermekük.
Ez meghal és a többi 15 évvel idősebb lesz és születik 2 milliárd gyermek.
Aha!
A gyermekek számának növelése nélkül,
és a várható élettartam növekedése nélkül,
3 milliárddal több ember lesz a földön,
amikor ez a nagy, fiatal generáció felnő.
Van még egy részlet, ami jó hír az öregeknek, mint én.
Úgy becsülik, hogy az öreg emberek egy kicsi tovább fognak élni.
Tehát hozzá kell adnunk 1 milliárd időset ide a tetejére.
És én kétségbeesetten remélem, hogy én része leszek ennek a csoportnak.
Mert akkor én is sokáig élhetek és elolvashatom az éves statisztikákat, ahogy jönnek, évről-évre ...
De amikor beszélek a sok ügyes környezetvédelmi aktivistával, akik jogosan aggódnak a környezetért
Nagyon gyakran azt mondják nekem, hogy 'meg kell állítanunk a népesség növekedését 8 milliárdnál".
De aztán amikor beszélni kezdek velük ... először is, nem tudják, hogy elértük csúcs gyermekek korát.
és aztán teljesen nincsenek tudatában, hogy a hátralevő népességnövekedés már a felnőttek elkerülhetetlen feltöltődése.
Így a végén így is, úgy is kb ennyien leszünk.
Tehát tudjuk, hogy hány milliárdan leszünk. De mi a helyzet azzal, hogy hol fognak élni?
Most és a jövőben.
Itt van a világ, és itt van a 7 milliárd ember.
A 7 milliárdbó, 1 él Amerikában, Északon és Délen összesen.
1 Európában, 1 Afrikában,
és 4 Ázsiában.
Ez van ma. De hogyan emlékezzünk erre?
Van egy egyszerű módja az emlékezésnek: Így teszem fel a számokat:
és akkor azt mondom, hogy a világ pin kódja: 1114.
Akkor, hogy mi fog történni század közepéig?
Ezt tudjuk elég jól.
Európában ... nincs növekedés. Valójában az európai népesség csökken.
Amerikában, egy kicsit több ember. Elsősorban a nyugdíjasok Latin-Amerikában,
Szóval ez nem okoz különbséget, ez szinte ugyanaz.
Ázsiában lesz 1 milliárddal több.
majd a népesség növekedése Ázsiában véget ér.
Afrikában, az elkövetkező 40 évben, a lakosság meg fog duplázódni 2 milliárd-ra.
Most ... a század végéig
Hát ... azt elég jól tudjuk: Európában nem lesz több ember, Amerikában sem lesz több ember, Ázsiában sem lesz több ember ...
De Afrikában a mai adatok szerint számíthatunk egy újabb megduplázódásra.
Tehát lesz 4 milliárd fő Afrikában.
2100-ban, és valószínűleg az utolsó pin kód 1145 lesz.
Tehát 2100-ban elég más lesz a világ.
Az emberek, akik itt élnek, amit én a Régi Nyugatnak hívok,
Nyugat-Európában és Észak-Amerikában, addigra kevesebb, mint 10 százalékát fogják adni a világ népességének.
80 százaléka a világ népességének Ázsiában és Afrikában fog élni.
De lesz-e elég erőforrás ahhoz, hogy életben tartsa őket?
Nos, ez egy hatalmas kihívás lesz, és semmi sem fog automatikusan létrejönni.
De az én véleményem szerint lehetséges, hogy mindezek a milliárdok jól tudjanak együtt élni.
Az biztos, hogy könnyen meg lehet látni egy virágzó és békés Ázsia lehetőségét, 5 milliárd emberrel.
Japán, Dél-Korea és mások már most is gazdagok.
Továbbá követi őket a jólét felé vezető úton Kína egyre nagyobb és nagyobb része, India, Indonézia és sok más ázsiai ország.
Még a szegényebb ázsiai országokban is, egyre többen és többen élnek tisztességes körülmények között.
De mi a helyzet a jövőben Afrikával, ami annyi, mint 4 milliárd ember?
Nem fog legtöbbjük rettenetes szegénységben élni?
Láttam a rendkívüli szegénységet Afrikában.
30 évvel ezelőtt életem 2 legintenzívebb évét töltöttem ott orvosként dolgozva
az egyik legszegényebb országban, Mozambikban, Afrika keleti partján.
Mozambik éppen akkor vált függetlenné egy hosszú háború után a portugál gyarmatosítók ellen.
Én voltam a 2 orvos egyike, mindketten külföldiek voltunk, 300.000 emberre.
És ez volt a kórház. A feleségem is ott dolgozott, mint szülésznő.
Ez az egész kórház összes alkalmazottja.
Azoknak, akik fehér köpenyben vannak, volt lehetőségük, hogy a gyarmati időszakban legalább egy év szakmai képzést teljesítsenek.
A többiek ... sokan közülük nem is tudtak írni és olvasni.
De mind ott dolgozott együtt, hatalmas odaadással és motivációval!
De a betegek a mélyszegénység legrosszabb betegségeivel jöttek.
és az erőforrásaink sokszor nem voltak elegek,
és különösen a képességeim, fiatal orvosként, nem feleltek meg a rászorulók szükségleteinek.
Mozambik a mai napig egy nagyon szegény ország.
De a dolgok sokat javultak, mióta ott voltam 30 évvel ezelőtt.
Először is, ma már egy teljesen új kórház abban van a városban, ahol 30 évvel ezelőtt dolgoztam.
Ebben az új, sokkal nagyobb kórházban 15 orvos van és közülük 11 mozambiki.
A személyzet minden tagja már jól képzett.
A kórház igazgatója Dr. Cashimo, szülész.
Minden jel arra mutat, ...
hogy ...
ikrek lesznek!
Az itteni átalakulás hihetetlen számomra!
Van baleseti és sürgősségi osztály...
és gyermekgyógyászat és ortopéd sebészet is.
Vannak nagy laboratóriumaink és egy gyógyszertár, ami 24 órában működik.
Rendszeresen mentenek meg nőket születéskor császármetszéssel, amit lehetetlen volt akkoriban, amikor ott voltam.
Ma már meg tudjuk csinálni itt, egy profi csapattal ...
egy műtőben, ami olyan felszerelt, mint bárhol máshol a világon .
Minden nagyon sokat fejlődött.
Azokra, akik ma születnek Mozambikban, egy sokkal szebb jövő vár!
Nem csak a jobb egészség, hanem a gazdasági növekedést miatt is
Forgalmas kikötőkkel és piacok kal
és az új iparágakkal járó sok új munkahellyel.
Tudom, hogy az gondolhatják, hogy ezek a jó hírek csak a városokról szólnak.
És ez így igaz!
A legnagyobb kihívást a vidéki területek jelentik, ahol a legtöbb ember él.
De a dolgok itt is változnak.
Mélyen a vidéki Észak-Mozambikban fekszik Mogovolas.
Ez Olivia, Andre és az ő fiatal családjuk otthona.
Mint oly sok más szegény ember is a világon, Olivia és Andre földművesek.
Azt eszik, amit megtermelnek.
Hajnali 4 van és kezdődnek a napi feladatok.
Andre egyenesen a mezőkre indul.
Olivia először vízért megy.
Mindkettőjüknek kilométereket kell sétálniuk mindenhova.
Két órába telik odaérni.
Ha sok a dolog, akkor két órát is eltarthat.
Amikor hazaérek, fáradt vagyok és éhes
Mivel nincs más közlekedési eszköz, mindent kézben kell vinni.
Olivianak és Andrenak 8 gyereke van.
A termékenységi ráta még mindig nagyon magas Afrika vidéki területein.
És pont a legszegényebb családok azok, akiknek a legtöbbet szájat kell etetniük.
Bármi, amit ebben a családban nélkülözni tudnak, el kell adniuk.
Sokat küzd ök
Ültetek mindenféle növényeket, de még mindezekkel együtt is...
Még mindig nem keresek elég pénzt, hogy ellássam a gyerekeimet
Azonban a gazdasági növekedés lassan eljut vidékre is.
Három évig spóroltam erre a tetőre a házam ra
Most Andrenak új célja van, amiről azt gondolja, hogy mindent megváltoztat majd..
Hatalmas szükségem van egy kerékpárra. Nem tudok sehova eljutni nélküle
A kerékpárok hatalmas változást hozhatnak a vidéki szegények életében.
Minden nap több órát megspórolnak és így sokkal több mindent el tudnak végezni.
Kerékpárral sokkal nehezebb terheket is el tudnak vinni a piacra.
és több pénzt tudnak keresni.
Tudnak utazni, hogy munkát találjanak
és ha megbetegszenek, akkor elérhetik a klinikát időben.
Ha szerzek egy kerékpárt, olyan boldog leszek
Mert egy ház kerékpár nélkül nem otthon
Andre és Olivia 2 év sporolnak. Még nem jött össze elég.
Most minden a szezámmagtól függ, amit éppen most takarítanak be.
Ha jó árat kapnak érte, akkor elég lehet.
Andre és Olivia az egyik legszegényebb országban élnek.
És a vidéki térségben élnek, amely a legszegényebb része az országnak.
Szóval, hány hozzájuk hasonló ember él a világon? És hányan vannak, akik szegények?
Meg fogom mutatni Önöknek ezt a mércét.
Nagyon egyszerű. Szegény ... és ... gazdag.
Itt van mind a 7 milliárd ismét.
Nagyon egyszerűsített módon, itt sorakoznak a legszegényebbtől a leggazdagabbig.
Tehát, mennyit keres a leggazdagabb milliárd, dollárban naponta?
Nézzük meg.
Ó ... oohhh ...
Jön, és jön ....
Ó, o-ó, o-ó ...
Fel sem érem. 100 dollár naponta.
Akkor nézzük meg a középső milliárdot. Ők mennyit keresnek?
És itt jön .... Csak 10 dollárt.
És most jövünk ide a legszegényebb milliárdhoz. Ők mennyit keresnek?
Hát ...
Mindössze 1 dollárt.
Ez a különbség a mai világban.
A közgazdászok húztak egy vonalat, amit a mélyszegénység küszöbének hívnak.
Egy kicsit 1 dollár felett.
Ez az, amikor alig van elég élelmiszere, hogy táplálja a családját és nem biztos, hogy van élelmiszer minden nap.
1 milliárd egyértelműen ez alatt van még.
és a második milliárd ketté van vágva.
És aztán a többiek fölötte.
A legszegényebb emberek alig engedhetik meg maguknak, hogy cipőt vásároljanak.
és ha lesz cipőjük ... A következő dolog, amire gyűjtenek az a kerékpár.
Ez az, ahol Andre és Olivia tart.
És a kerékpár után jön a motorkerékpár.
Majd a motorkerékpár után az autó.
Emlékszem, amikor a családunk megkapta az első autóját, egy kis szürke Volkswagen volt.
Az első dolog, amit csináltunk az volt, hogy elmentünk Norvégiába nyaralni, mert Norvégia sokkal szebb, mint Svédország.
Egy fantasztikus utazás volt!
És most én ebben a csoportban vagyok. Én is, mint a leggazdagabb milliárd, repülőgéppel mehetünk nyaralni.
Természetesen vannak olyan emberek, akik sokkal gazdagabb, mint a repülőgépes emberek.
Néhányan olyan gazdagok, hogy azt fontolgatják, hogy elmenjenek-e turistának az űrbe.
És a jövedelmi különbség a repülőgépes emberek és leges-leggazdagabbak között
majdnem akkora, mint innen repülőgépes emberektől
odáig a legszegényebbekig.
Tehát a legfontosabb, amire emlékezzenek erről a mércéről
És hogy megmutassam ezt, szükségem van egy létrára.
Néha szükség van néhány régi, jól működő eszközre is.
Íme..
Csak el tudom érni ... Most tehát itt vagyok a csúcson.
A probléma számunkra, akik napi 100 dollárból élünk az, hogy amikor lenézünk
azokra, akik 10 vagy 1 dollárból élnek, mind egyformán szegénynek tűnnek.
Nem látjuk a különbséget.
Úgy néz ki, mintha mindenki ugyanannyi pénzből élne.
És azt mondjuk: "Ó, ezek mind szegények".
Viszont, biztosíthatom Önöket, mert én már találkoztam és beszélgettem az emberekkel, akik idelent élnek
és biztosíthatom Önöket, hogy az emberek idelent
nagyon jól tudják, hogy mennyivel jobb lenne az élet, ha 1 dollár helyett 10 dollárból élnének
10-szer annyi jövedelem.
Ez egy hatalmas különbség.
Hogy megértsük ezt, ez az, amit Olivia és Andre próbál tenni most.
Minden kis lépés, amit ezen a vonalon tesznek
a cipőtől a kerékpár felé
kicsinek tűnhet messziről, de egy hatalmas különbség az ő életükben.
És ha Andre és Olivia kapnánk egy kerékpárt, ez felgyorsítaná őket a jobb élet és a nagyobb gazdagság irányában ezen a végen.
Ma, Andre és Olivia arra készül, hogy eladja a szezám termést, amit több hónapja termesztenek.
Az ár 25 Meticai szokott lenni
Ebben az évben sokkal jobb a termés
Suzeretnénk 40-45 Meticai-ért eladni
De Andrenak és Olivianak óvatosnak kell lennie, ha megfelelő árat akarnak kapni.
RÁjöttünk, hogy egyes vásárlók csaltak a mérleggel
Tehát, ha megmérettetjük magunknak, és tíz kiló lesz...
... aztán elvisszük a vásárlókhoz, és lehet, hogy azt mondják, hogy ez hét vagy nyolc .
Andre intézi az eladást.
És azt reméli, hogy utoljára kell segítséget kérni ahhoz, hogy a piacra szállítsák az árut.
Andrenak most észnél kell lennie
Hé, hé barátom. Rendesen csináld meg a számítást!
Az üzlet megköttetett. És Andre örül az árnak, amit kapott.
Most elfogom költeni a pénzem!
Ez az a pillanat, amiért a család olyan keményen dolgozott.
Andre útja piacra az egész reggelen át tartott.
Most kevesebb mint egy óra alatt haza tud tekerni.
Vettél egy kerékpárt!
Igen, drágám, vettem egy kerékpárt!
A kerékpár azonnal használatba kerül.
A gyerekek vízért mennek vele.
Andre több növényt visz a piacore
és ugyanilyen fontos, hoyg Olivia és Andre így könnyen elérhetik a felnőttek iskoláját
így jobban tudják a matematikát és hogy hogyan kell írni és olvasni.
Most egy motorkerékpárra gyűjtök, hogy szállíthassam a feleségem és a gyerekek
Ez az, amit akarok legközelebb
Annyira jó látni, ahogy Olivia és Andre pedálozik kifelé a mélyszegénységből.
És arra használják a kerékpárt, hogy menjenek olvasni tanulni.
Az oktatás olyan alapvető fontosságú az emberek és nemzetek haladásához.
De hány tudjuk, hogy mi is történik valójában az oktatással a világban?
Ismét itt az ideje a nagy brit tudatlanság felmérésnek
Essünk neki.
Megkérdeztük, hogy jelenleg a felnőttek hány százaléka írástudó, tehát tud írni és olvasni?
Megkérdezhetem a közönséges? Ki szerint 20 százalék? Kezeket fel.
40 százalék?
60 százalék?
És 80 százalék? Ah, ah, ah.
Ez az eredménye a brit felmérésnek.
Mostanra tudják használni a brit felmérés eredményét, hogy megtudják, mi a helyes válasz, igaz?
Természetesen, 80 százalék a helyes válasz.
Legalább egyértelműen jobbak voltak a brit átlagnál.
Igen, jelenleg a világ lakosságának 80 százaléka tud írni és olvasni.
Írástudás 80 százalék ... valójában, a legutóbbi adat már egy kicsit magasabb.
Szóval ha ismét a csimpánzokhoz hasonlítanánk, tudják ...
megint csak véletlen eredményeket kapunk a csimpánzoktól.
De 3-szor annyi a helyes választ kapsz, mint a britektől.
És most az egyetemet végzett emberek
Talán ők tudhatják ... oh, még rosszabb.
Mi a fenét tanítanak brit egyetemeken?
A világról alkotott általános nézet több évtizede korszerűtlen. A média pedig ezt elfelejtette közölni.
De talán ez azért van, mert a világ olyan gyorsan változik.
Hölgyeim és uraim,
Most megmutatom Önöknek az abszolút kedvenc ábrámat,
Meg fogok mutatni Önöknek 200 országot 200 év alatt 1 percben.
Van egy tengely jövedelemnek. És van egy tengely az élettartamnak.
1800-ban indulunk és itt van az összes ország.
És 1800-ban mindenki lent volt a szegény és beteg sarokban, látják?
Alacsony élettartam, kevés pénz.
És itt jön az ipari forradalom hatása.
Természetesen a nyugat-európai országok jönnek a gazdagság felé, de az elején még nem lesznek sokkal egészségesebbek
És a gyarmati uralom alatti országok ebből nem kapnak semmit,
ők ott maradnak a második szegény sarokban.
És most az egészségügy is lassan javulni kezd, egészen idáig, és itt érünk el az új évszázadhoz.
És a szörnyű első világháború, majd utána a gazdasági válság.
Majd a második világháború.
Ooh. És most a függetlenedés.
És a függetlenedés után gyorsabban javul az egészségügy, mint valaha más országokban.
És most kezdődik Kína és más latin-amerikai ország gyors gazdasági felzárkózása.
Itt jönnek.
Ezután India követi őket, és az afrikai országok is jönnek.
Ez egy csodálatos változás, ami történt a világban.
Tudják, az elsők közt itt van most Amerika és Nagy-Britannia, de már nem mozognak olyan gyorsan.
A gyorsan mozgók itt vannak középen.
Kína nagyon gyorsan mozog a felzárkózás felé. És Banglades ...
Nézd, Banglades már itt van, most már elég egészséges és most indult be a gyors gazdasági növekedés.
És Mozambik ... Igen, Mozambik még ott hátul van, de ők is gyorsan mozognak a helyes irányba.
De mindezt országos átlagokban mutatom Önöknek.
Mi a helyzet az emberekkel? Az embereknek is jobb lett élete?
Én most megmutatok valamit Önöknek, ami engem statisztikusként nagyon izgat.
Megmutatom Önöknek a jövedelemelosztást. A különbséget az emberek között.
És ehhez a buborékokat 50 évvel vissza tekerjük
és akkor megnézzük a pénzt.
És ehhez ki kell tágítanunk a mércét és hozzáállítanunk a tengelyt, mert a leggazdagabbak olyan gazdagok és a legszegényebb annyira szegények,
ezért ebben nagyobb lesz az eltérés, mint az országok között.
És most ejtsük ezt az országot itt. Ez az Egyesült Államok,
és a kiterjedése mutatja, hogy mekkora a tartomány az országon belül.
És most ejtsük le az összes országot az amerikai kontinensről.
És itt láthatjuk a leggazdagabb embertől a legszegényebb emberig.
És a magasság itt megmutatja, hogy hányan vannak minden jövedelmi szinten.
És most nézzük meg Európát.
És a tetején, hogy ide fogom tenni Afrikát.
És végül, a régió a legtöbb emberrel, mindennek a tetejébe, Ázsia.
Most, 1963-ban a világ két púpot alkotott:
Először is, a leggazdagabb púp, ez olyan, mint egy teve, nem?
Az első púp itt a leggazdagabbakkal elsősorban Európában és Amerikában.
És a legszegényebb púp itt elsősorban Ázsiában és Afrikában.
És a szegénységi küszöb itt volt.
Látják, hogy hány ember volt a mélyszegénységben 50 évvel ezelőtt?
És többségük Ázsiában volt.
És az emberek azt mondták, hogy Ázsia soha nem fog kilábalni a szegénységből, pontosan úgy, ahogy sokan mondják ma Afrikáról is.
Végül, mi történt?
Elindítom a világot.
És láthatják, hogy milyen sok ember születik mélyszegénységbe, de Ázsia a magasabb jövedelem felé halad
és 1 milliárd kerül ki a mélyszegénységből ilyen módon
és az egész világ alakja megváltozik, és látjuk, hogy a teve halott.
Ez újjászületik egy dromedárként.
És amit lehet itt látni, tudják,
az a különbség a leggazdagabbtól, a legtöbb emberen át közepén,
és végül van a világnak egy sokkal kisebb része ma mélyszegénységben
de legyünk óvatosak, ez még mindig nagyon sok ember: több mint 1 milliárd ember mélyszegénységben.
Most tehát az a kérdés: lehet, hogy ez a „mélyszegénység elhagyása” tud folytatódni
azoknak az embereknek Afrikában, sőt a következő milliárdoknak Afrikában?
Én azt hiszem, hogy lehetséges, sőt , egyenesen valószínű, hogy a legtöbb afrikai ország is ki tud emelkedni szegénységből.
Szükség lesz bölcs cselekvésre és hatalmas beruházásokra, de megtörténhet.
A sok afrikai ország közül nem mind halad azonos ütemben.
Néhány nagyon gyorsan mozognak, mások konfliktusban ragadnak.
De a legtöbb helyen, mint Mozambikban, folyamatosan zajlik a fejlődés.
És mi lesz a helyzet az összes új afrikai ember etetésével a jövőben?
Igen, van hiány ma, de ugyanakkor van sok lehetőség is.
A mezőgazdasági hozamok Afrikában csak egy töredékük annak, amit el lehetne érni jobb technológiával.
És Afrika folyói alig vannak öntözésre kihasználva.
Egy nap Afrikában is duruzsolni fognak a kombájnok és traktorok és elég élelmiszert tudnak majd termelni sokkal több milliárd embernek.
És kérlek, ne képzeljék, hogy csak én hiszem azt, hogy Afrika jól jöhet ki ebből.
Az ENSZ hamarosan ki fogja tűzni hivatalos célként a mélyszegénység teljes felszámolását 20 éven belül.
Mindenki érti, hogy ez egy hatalmas kihívás, de én komolyan azt gondolom, hogy lehetséges.
Képzeljék el, ha ez megtörténne.
Amit eddig láttunk az az volt, hogy a gazdagok mozogtak ...
és a közép … is mozog. De a legszegényebb vége beragadt.
Itt a mélyszegénységben találjuk szinte az összes írástudatlanságot.
Itt találjuk a magas gyermekhalandóságot és továbbra is sok gyermek születik egy nőtől.
A mélyszegénység reprodukálja magát, ha nem vetünk véget neki gyorsan.
De Andre és Olivia, és a hozzájuk hasonló emberek, nagyon keményen dolgoznak, hogy elszabaduljanak ettől,
és hogyha megkapnák a megfelelő segítséget a kormányuktól és a világ egészétől
olyan dolgokban, mint iskola, egészségügy, vakcinák, utak, elektromosság, fogamzásgátlás,
akkor sikerülni fog nekik, de a legtöbbet a saját kemény munkájukkal fogják elérni.
Itt megyünk ... tovább ... követjük Andret és Oliviat a vonalon át, látják.
Elérhető néhány évtizeden belül ... Igen!
De a szegénységből való kikeveredés még csak a kezdet.
Az emberek tovább akarnak haladni ezen a vonalon a jólét felé.
De mit is jelent a jólét?
A legtöbb ember számára a világon, akik a jólétre törekszenek, nem jelent mást, mint több gépesítést és sokkal több energia felhasználását.
Szóval van egy kis gond. Mert mindez növeli az egyik legnagyobb fenyegetést a jövőben: a sülyos éghajlatváltozást.
A világ energia-felhasználásának 80%-a még mindig a fosszilis üzemanyagokból származik,
és a tudomány azt mutatja, hogy a klíma drámaian megváltozhat a jövőben
a folyamatos szén-dioxid-kibocsátás miatt, amely a fosszilis tüzelőanyagok elégetéséből származik.
Nem én vagyok a legalkalmasabb ember, hogy megmondja, milyen rossz lesz a klímaváltozás
ahogy annak sem vagyok szakértője, hogy hogyan lehetne megelőzni azt.
Amit viszont meg tudok tenni, az az, hogy megmutassam az adatokat, hogy megértsék, aki az, aki kibocsájtja a szén-dioxidot.
Meg fogom mutatni ezt Önöknek.
Emlékeznek a mércére a legszegényebb milliárdtól leggazdagabb milliárdig
attól, aki alig engedheti meg magának cipőt, addig, aki repülőgépek kel repül
Ez az ábra a teljes felhasznált fosszilis üzemanyag mennyiséget mutatja a világon egy év alatt
szén, olaj és földgáz.
És ez többé-kevésbé jól tükrözi a teljes szén-dioxid kibocsátást.
Tehát, hogy mekkora a leggazdagabb milliárd által felhasznált mennyiség?
A fele.
Most a második leggazdagabb milliárd.
Fele annak, ami megmaradt.
És értik, hogy a harmadik milliárd mennyit használ
felét annak, ami megmaradt. És a többiek szinte semmit.
Ezek lekerekített számok, de világosan mutatják, hogy szinte az összes fosszilis tüzelőanyagot a 1, 2, 3 leggazdagabb milliárd használja
több mint 85 százalékot.
Na most, a leggazdagabb milliárd legalább nem növekszik tovább, de még nem látni, hogy fognak-e csökkenteni is.
És az elkövetkező évtizedekben a gazdasági növekedés ebben a két csoportban az,
ami növelni fogja a fosszilis tüzelőanyagok felhasználását és a szén-dioxid-kibocsátást.
Még ha ezek ki is jönnek a mélyszegénységből és meggazdagodnak egészen a motorig
akkor sem fognak sokkal hozzájárulni a kibocsátott szén-dioxid mennyiséghez.
És a népességnövekedést nézve, a következő milliárdok legnagyobb része ebben a csoportban lesz a következő 40 évben .
De mégis, ha megkérdezzük az embereket a világ leggazdagabb végén, úgy tűnik, hogy mindent rosszul tudnak.
Úgy néznek le a világra a saját nagyon magas kibocsájtásukról, hogy azt mondják:
"Ó, ti ott lent, nem tudtok úgy élni, mint mi, mert akkor el fogjátok pusztítani a bolygót".
Látják, én a felzárkózó országok érvét sokkal helyesebbnek és a logikusabbnak látom.
Azt mondják: "Huh! Ki vagy te, hogy azt mondd nekünk, hogy nem élhetünk úgy, mint ti?
Jobb lenne, ha ti változtatnátok először, ha azt akarjátok, hogy mi is másképp csináljuk".
Sok lényeges eleme van a jólétnek, ami a világon még több milliárd embernek nem adatott meg.
Andre faluja és háza, és sok hozzájuk hasonló nem rendelkezik elektromos energiával.
Mozambiknak hatalmas széntartalékai vannak
és ha ők és a többi legszegényebb ország építeni fog megfizethető új erőműveket a szén elégetéséhez a villamosenergia és az ipar számára
Akkor nem hiszem, hogy bárki, aki több szén-dioxidot bocsát ki, közbe kéne hogy avatkozzon.
Most fel fogok tenni két kérdést, amit gyakran kérdezek a svéd diákjaimtól is.
Az első: hányan nem utaztak még repülőgéppel idén?
Aha.
Elég sokan elvannak repülés nélkül. Tehát a következő kérdés:
Hányan nem használtak mosógépet, és mostak minden lepedőt,
ruhát és szennyest kézzel az elmúlt egy évben?
Én is így gondoltam, senki sem.
Mindenki, aki megengedheti magának, használja a mosógépet, még a környezetvédelmi mozgalom keménymagja is.
És még mindig emlékszem a napra, amikor a családunk kapott egy mosógépet.
November 1, 1952 volt.
Nagymama volt az első, aki betöltötte a gépet.
Egész életében kézzel mosott egy 9 fős családra.
És amikor betöltötte a gépet, leült egy zsámolyra, és végignézte az egész programot egy óra alatt.
Teljesen meg volt babonázva.
Anyám számára is sokat jelentett, több szabadideje lett más dolgokra.
Például tudott nekem könyveket olvasni és azt hiszem, ez az, ami engem végül professzorrá tett.
Nem csoda, hogy azt mondta, köszönöm acélmű,
köszönöm mosópor gyár, köszönöm elektromos erőmű.
Tehát ...
Amikor azon gondolkoznak, hogy mindez mit jelent számunkra, akkor már csak egy kis szerény tanácsom van Önöknek,
minden más előtt: nézzék meg az adatokat.
Nézzék meg a tényeket a világról.
És látni fogják, hogy hol vagyunk ma, és hogyan tudunk előre haladni mindezen milliárdokkal együtt ezen a csodálatos bolygón.
A mélyszegénység jelentősen csökkent
és a történelem folyamán először van rá lehetőségünk, hogy teljesen felszámoljuk azt.
A népesség növekedés valójában már most is megoldódik
a gyerekek száma megszűnt növekedni.
És az éghajlatváltozással kapcsolatban, még mindig elkerülhetjük a legrosszabbat.
De ez azt kívánja, hogy a leggazdagabbak, a lehető leghamarabb,
megtalálják a módját, hogy beállítsák az erőforrások és az energia felhasználását egy olyan szintre, amelyet lépésről lépésre,
meg lehet osztani 10 milliárd vagy 11 milliárd emberrel a század végéig.
Soha nem neveztem magam optimistának,
viszont hiszek a lehetőségekben.
És azt is elmondhatom, hogy a világ sokkal jobb, mint amilyennek sokan gondolják.
Köszönöm szépen!